CELEX: 52007PC0744
Language: lv
Date: 2007-11-20
Title: Priekšlikums Padomes lēmums lai parakstītu un noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbiju, no otras puses

Svarīgs juridisks paziņojums

|

52007PC0744

	[pic] | EIROPAS KOPIENU KOMISIJA |Briselē, 20.11.2007COM(2007) 744 galīgā redakcija2007/0258 (ACC)PriekšlikumsPADOMES LĒMUMSlai parakstītu un noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbiju, no otras puses(iesniegusi Komisija)PASKAIDROJUMA RAKSTS1. Klāt pievienotais priekšlikums Padomes lēmumam ir juridisks dokuments, lai parakstītu un noslēgtu Pagaidu nolīgumu starp Eiropas Kopienu, no vienas puses, un Serbijas Republiku, turpmāk tekstā – Serbija, no otras puses[1].2. Saskaņā ar sarunu direktīvām, ko Padome pieņēma 2005. gada 3. oktobrī un grozīja 2006. gada 24. jūlijā, un pēc tam, kad sarunas tika apturētas uz trīs mēnešiem sakarā ar Serbijas nepietiekamu sadarbību ar Starptautisko Kara noziegumu tribunālu bijušajai Dienvidslāvijai ( ICTY ), Komisija 2007. gada 13. jūnijā atsāka sarunas par Stabilizācijas un asociācijas nolīgumu (SAN) ar šo valsti. Komisija ierosina Padomei parakstīt un noslēgt SAN, taču tas stāsies spēkā tikai pēc tam, kad Kopiena un visas tās dalībvalstis, no vienas puses, un Serbija, no otras puses, būs to ratificējušas.3. Kamēr SAN nav ratificēts, Komisija saskaņā ar sarunu direktīvām un SAN 139. pantu ierosina noslēgt Pagaidu nolīgumu, lai SAN tirdzniecības un ar to saistītie noteikumi varētu stāties spēkā iespējami drīz pēc SAN parakstīšanas. Komisija ir apspriedusi Pagaidu nolīguma ar Serbiju tekstu un 2007. gada 7. novembrī parafējusi to.4. Līdztekus pagaidu nolīgumam arī turpmāk piemēros izdevīgākas tirdzniecības koncesijas, kas piešķirtas ar Padomes 2000. gada 18. septembra Regulu (EK) Nr. 2007/2000, ar kuru gan ievieš ārkārtas pasākumus tirdzniecībā ar tām valstīm un teritorijām, kas piedalās Eiropas Savienības asociācijas un stabilizācijas procesā vai ir ar to saistītas, gan groza Regulu (EK) Nr. 2820/98, gan arī atceļ Regulu (EK) Nr. 1763/1999 un Regulu (EK) Nr. 6/2000[2].5. Komisija lūdz Padomei apstiprināt sarunu rezultātus pēc tam, kad Padome un Komisija būs panākusi kopīgu pozitīvu viedokli par politisko nosacījumu[3], un Eiropas Kopienas vārdā parakstīt un noslēgt Pagaidu nolīgumu, pamatojoties uz klāt pievienoto priekšlikumu.2007/0258 (ACC)PriekšlikumsPADOMES LĒMUMSlai parakstītu un noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbiju, no otras pusesEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmo daļu, un 300. panta 3. punkta pirmo teikumu,ņemot vērā Komisijas priekšlikumu,tā kā:(1) Kamēr nav stājies spēkā …………….. parakstītais Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Serbijas Republiku, no otras puses, jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbijas Republiku, no otras puses.(2) Nolīgumā ietvertos tirdzniecības noteikumus piemēro izņēmuma kārtā saistībā ar stabilizācijas un asociācijas procesā īstenoto politiku, un tie Eiropas Savienībai neradīs precedentu Kopienas tirdzniecības politikā ar trešām valstīm, izņemot Rietumbalkānu valstis.(3) Nolīgums būtu jāparaksta un jāapstiprina,IR NOLĒMUSI ŠĀDI.1. pants1. Ar šo Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbijas Republiku, no otras puses, tam pievienotie pielikumi un protokoli, kā arī kopīgās deklarācijas un Kopienas deklarācija, kas pievienotas Noslēguma aktam, tiek apstiprināti Kopienas vārdā.2. Šā panta 1. punktā minētie dokumenti ir pievienoti šim lēmumam.2. pantsAr šo Padomes priekšsēdētājs tiek pilnvarots iecelt personu vai personas, kas tiesīgas Kopienas vārdā parakstīt nolīgumu un deponēt Nolīguma 59. pantā paredzēto apstiprinājuma instrumentu.Briselē,Padomes vārdā —priekšsēdētājs [1] Pagaidu nolīguma noslēgšanas priekšnosacījums ir Stabilizācijas un asociācijas nolīguma parakstīšana, ko paredzēts veikt Briselē 2007. gada otrajā vai trešajā ceturksnī. Lai nodrošinātu pēc iespējas ātrāku Pagaidu nolīguma stāšanos spēkā, abas procedūras ir sāktas vienlaikus.[2] OV L 240, 23.9.2000., 1. lpp. Regulā jaunākie grozījumi izdarīti ar Regulu (EK) Nr. 1946/2005 (OV L 312, 29.11.2005., 1. lpp.)[3] 12589/05 un 12591/05 PESC